Алитератураҭҵааҩ, акритик Владимир Агрба арадио Sputnik иаиҭаз аинтервиу аҿы иҳәеит Геннади Аламиа аԥсуа литератураҿы поетк иаҳасабала зышьаҭа ӷәӷәаны ианызҵаз дышреиуоу.
Аҟәа Аҳәынҭқарратә бираҟ амш шазгәарҭаз, насгьы аныҳәа иалахәыз уи шрыдыркылаз атәы арадио Sputnik Аԥсны аефир аҿы еиҭалҳәеит аусмҩаԥгатә иалахәыз Sputnik акорреспондент Сариа Кәарцхьиаԥҳа.
Жәлар рынхамҩа аихьӡарақәа рцәыргақәҵа аиубилеи иазку ацәыргақәҵа мҩаԥгахоит Москва, нанҳәа 1.
Аԥсуаа еснагь пату-ҳаҭыр рзақәын, ирзақәуп иахьагьы рабшьҭра аҭоурых, уи атәы зҳәо агәаларшәагатә маҭәахәқәа, аҭынха ҳәа изышьҭоу. Аџьынџьтәылатә еибашьра дуӡӡа иалаӡыз Асҭана Ашәба иҭынхаз инапкымҭақәеи уи иҭаацәараҟны аԥсуара ахаҭаҵәҟьа еиқәырханы ишааргои иазку лматериал ҳадылгалоит абарҭқәа зегьы зыблала избаз Сырма Ашәԥҳа.
Аԥсны аҭҵаарадыррақәа Ракадемиа ахада Зураб Џьапуа арадио Sputnik аҟны еиҭеиҳәеит абаза фольклори абызшәеи ҭызҵаауаз аҵарауаҩ Анатоли Генко иҭҵаарақәа рыла аматериал харҭәааны ашәҟәы аиқәыршәареи аҭыжьреи шыҟалаз.
Акәашарақәа, ашәаҳәарақәа, аныҟәарақәа, амилаҭтә маҭәа - абарҭ зегьы Абираҟ амш аҽны Аҟәа аԥшаҳәаҿы ауаа рылагәырӷьон.
"Иаку абилеҭ" аахәара алшоит аҳаирплан, адәыӷба ма автобус азы абилеҭ анааухәалак ашьҭахь. Аԥсныҟа автобусқәа уахи-ҽни иныҟәоит уҳәар алшоит.
Аԥсуа шәҟәыҩҩы, ароман "Берег ночи" азы Дырмит Гәлиа ихьӡ зху апремиа занашьоу Даур Наҷҟьебиа иахьа имшироуп. Убри инамаданы ишәыдаагалоит Sputnik аколумнист Светлана Ладариаԥҳа изылҩыз адныҳәалара-гәҭахәыцра.
Апоет, аиҭагаҩ, ауаажәларратә усзуҩы Геннади Аламиа ԥхынгәы 24 рзы 70 шықәса ихыҵит. Иара иԥсҭазааратә мҩеи, ирҿиареи, ихәыҷқәа нап рыгырхан иааӡазшәа зиԥхьаӡо атәы еиҭеиҳәеит арадио Sputnik Аԥсны аефир аҿы.
Апоет, ауаажәларратә, аполитикатә усзуҩ, "Ахьӡ-Аԥша" аорден аҩбатәи аҩаӡареи Нафи Џьусоиты ихьӡ зху Нхыҵ-Уаԥстәыла амилаҭтә премиеи занашьоу, Аԥсны аҳәынҭқарра агимн ажәақәа равтор, аԥсуа милаҭ-хақәиҭратә қәԥара акыр иазааԥсахьоу Геннади Аламиа иахьа ихыҵит 70 шықәса. Шәаԥхьарц ишәыдаагалоит Sputnik акорреспондент илиҭаз аинтервиу.